– Сёння мы ўшаноўваем лепшых з лепшых – тых, хто вырошчвае хлеб, працуе ля станка, вучыць дзяцей, будуе дамы, стварае мастацкія каштоўнасці, дасягае высокага прафесійнага ўзроўню і карыстаецца павагай у грамадстве – чалавека працы, – сказаў, адкрываючы ўрачыстае пасяджэнне, старшыня раённага выканаўчага камітэта Ігар Яраслававіч Шалудзін. – Мы ганарымся, што, дзякуючы адказнай і зладжанай рабоце ўсіх вас у раёне дасягнуты значныя вынікі ў прамысловай і сельскагаспадарчай вытворчасці, забяспечана рытмічная работа ўстаноў сацыяльнай сферы. Галоўнае багацце астравецкай зямлі – гэта працалюбівыя людзі, якія любяць свой раён, шануюць яго традыцыі і дзякуючы якім наш горад і раён прыгажэюць на вачах.